Madeiranpapurikko

Madeiranpapurikko (Pararge xiphia) on Madeiran saarella kotoperäisenä tavattava keskikokoinen päiväperhonen.

 Koko ja ulkonäkö 
Ulkonäöltään madeiranpapurikko muistuttaa täpläpapurikkoa (Pararge aegeria), mutta etusiiven kärki on suipompi, siiven reuna tasaisempi ja hieman kupera. Siipien lähes kokonaan suklaanruskeilla yläpinnoilla on pienialaisia oransseja laikkuja. Lisäksi etusiiven etunurkassa on yksi pieni ja takasiiven takareunassa kaksi suurempaa ja oranssireunaista, tummaa silmätäplää. Täplien keskustassa on valkoinen piste ja ne näkyvät myös siiven alapinnoilla. Etusiiven alapinta on laajalti oranssi ja mustakuvioinen, takasiiven alapinta on ruskea. Keskeisenä tuntomerkkinä takasiiven alapinnalla siiven etureunassa on valkoinen, kolmiomainen laikku. Naaraalla takasiipien alapinnat ovat koiraita vaaleammat ja valkoinen alue ulottuu pitemmälle. s. 229, 260–261 s. 331

 Levinneisyys ja lentoaika 
Lajia tavataan ainoastaan Madeiralla. Perhoset lentävät useina sukupolvina ympäri vuoden, mutta vähemmissä määrin keskellä kesää.

 Elinympäristö ja elintavat 
Madeiranpapurikko on jokseenkin yleinen ja paikoin jopa runsaslukuinen perhoslaji, jonka varsinaista elinympäristöä ovat asuinsaarensa laakeripuita ja kastanjaa kasvavat metsät merenpinnan korkeudelta noin 800 metriin saakka. Sitä tavataan kuitenkin usein jopa kaupungeissa.http://www.iucnredlist.org/details/173215/0 Erityisen runsaana laji esiintyy metsien ja maanviljelysten rajoilla yhdessä täpläpapurikon kanssa.Jones et al. (1998) "Territorial Behaviour in the Speckled Wood Butterflies Pararge xiphia and P. aegeria of Madeira: A Mechanism for Interspecific Competition". Ecography 21, 297

Täpläpapurikon leviäminen saarelle 1970-luvun loppupuolelta alkaen on hieman erilaisista elinympäristövaatimuksista huolimatta aiheuttanut jonkin verran kilpailua lajien välille, erityisesti koska madeiranpapurikkojen koiraat eivät ole yhtä tarkkoja reviireistään.Jones & Lace (2008) "The speckled wood butterflies Pararge xiphia and P. aegeria (Satyridae) on Madeira: distribution, territorial behaviour and possible competition". Biological Journal of the Linnean Society 46, 77  Tästä syystä madeiranpapurikon kannat ovat olleet laskussa ja laji on nykyisin luokiteltu erittäin uhanalaiseksi (EN).

 Ravintokasvi 
Toukan ravintoa ovat erilaiset heinät.

 Lähteet 

 Aiheesta muualla 
 Fauna Europaea  
 schmetterling-raupe.de 
 Moths and Butterflies of Europe and North Africa 
Bestimmungshilfe des Lepiforums 

Luokka:Heinäperhoset
Luokka:Madeira
Luokka:Uhanalaiset selkärangattomat

de:Kanaren-Waldbrettspiel
fr:Tircis canarien